Դոմինիկ Բլուդվորտ

Դոմինիկ Իոհաննա Աննա Դոմինիկ (, ), հոլանդացի ֆուտբոլիստուհի, խաղացել է գերմանական Վոլֆսբուրգ ակումբի և Նիդերլանդների ազգային հավաքականի կազմում։

Ակումբային կարիերա 
Դոմինիկ Բլուդվորտը սկսել է ֆուտբոլիստի կարիերան՝ հանդես գալով «ՌԿՍՎ Վիտենհորստ» ակումբի երիտասարդական պահեստային թիմում։ 2013 թվականի ամռանը նա տեղափոխվել է գերմանական «Էսսեն» ակումբ, որն այն ժամանակ մասնակցում էր գերմանական Բունդեսլիգայի խաղերին։ Մինչ այդ նա առաջարկ էր ստացել Էյնդհովեն և Այաքս ակումբներից, սակայն մերժել էր։ 2013 թվականի սեպտեմբերի 8-ին՝ առաջին տուրի մրցաշրջանում նա նորամուտը նշել է Բունդեսլիգայում։ «Էսենի» կազմում իր առաջին գոլը խփել է 2013-ի նոյեմբերի 3-ին (7-րդ տուր), «Հոֆենհայմի» դեմ խաղի ժամանակ, որն ավարտվել էր 5:1 հաշվով։ 2015 թվականին ֆուտբոլիստուհին պայմանագիր է կնքել անգլիական «Արսենալի» հետ։ Այդ տեղափոխությունը հաջող էր նրա համար․ նա դարձել է 2015 թվականի Անգլիական լիգայի գավաթակիր՝ ակումբը 3:0 հաշվով պարտության էր մատնել «Նոտս Քաունթիին»։

Հաջորդ մրցաշրջանում Դոմինիկը կրկին խաղացել է Անգլիական գավաթի եզրափակիչում, նրա ակումբն այս անգամ Անգլիայի գավաթի 2016 թվականի եզրափակչում 1:0 հաշվով պարտությա է մատնել «Չելսիին»։ Այդ հաղթանակը մեծ ճանաչում բերեց նրան։

2018/2019 թվականների մրցաշրջանից և 100 խաղից հետո նա պայմանագիր է կնքել գերմանական «Վոլֆսբուրգի» հետ, որն այդ ժամանակ Գերմանիայի գործող չեմպիոնն էր։

Կարիերան հավաքականում 
Դոմինիկն առաջին անգամ հանդես է եկել Հոլանդիայի մինչև 15 տարեկանների հավաքականում՝ 2010 թվականի մարտի 17-ին Անգլիայի հավաքականի հետ ընկերական խաղում։ 2012 թվականին նա Նիդեռլանդների թիմի ավագն էր (մինչև 17 տարեկան)։ 2012 թվականի Եվրոպայի մինչև 17 տարեկան աղջիկների առաջնության ընտրական խաղերում եղել է թիմի ավագ, ինչպես նաև կրել է թիմի ավագի թևկապը 2013 թվականի մինչև 19 տարեկան աղջիկների Եվրոպայի առաջնության ընտրական խաղերում։ 2014 թվականին Դոմինիկին հաջողվել է իր թիմի հետ դուրս գալ մինչև 19 տարեկանների Եվրոպայի առաջնության եզրափակիչ փուլ, որը տեղի է ունեցել 2014 թվականին Նորվեգիայում, որտեղ Նիդեռլանդներն առաջին անգամ դարձել է չեմպիոն՝ եզրափակչում 1:0 հաշվով հաղթելով Իսպանիային։ Նա խաղացել է իր թիմի բոլոր հինգ հանդիպումներում։

2014 թվականին Դոմինիկն առաջին անգամ հրավիրվել է Նիդերլանդների հիմնական հավաքական։ Առաջին հանդիպումը եղել է Կիպրոսի հետ՝ 2014 թվականի գավաթին։

Նա Նիդերլանդների հավաքականում խաղացել է նաև 2015 թվականի աշխարհի առաջնության ժամանակ։ 2017 թվականի Եվրոպայի առաջնության եզրափակչում նրա թիմը հաղթել է եզրափակչում։ Այդ առաջնությունից հետո ամբողջ թիմին մեծարել է Նիդեռլանդների վարչապետ Մարկ Ռյուտեն և սպորտի նախարար Էդիթ Շիպերսը, իսկ Դոմինիկ Բլուդվորտն արժանացել է «Օրանժ-Նասաու» շքանշանի։

Անձնական կյանք 
Դոմինիկ Յանսենն ամուսնացել է ամերիկացի Բրենդոնա Բլավորտայի հետ՝ 2018 թվականին և կրում է ամուսնու ազգանունը։ Բրենդոնան այդ ժամանակ արդեն չորս տարի ծառայել է Աֆղանստանում տեղակայված ԱՄՆ-ի ռազմաօդային ուժերում և Լոնդոնում (Մեծ Բրիտանիա) ծանոթացել Յանսենի հետ։ Նրա ամուսինը Քալիֆորնիայից NCAA-ի 1-ին դիվիզիոնի թեթևաթլետն էր։ Այժմ նա ամերիկյան ֆուտբոլ է խաղում։

Նվաճումներ

Ակումբային 
Արսենալ
Անգլիայի գավաթակիր 2015/16
Անգլիայի լիգայի գավաթակիր 2015, 2017/18
Կանանց Սուպերլիգայի ֆուտբոլի ասոցիացիայի հաղթող՝ 2018/19

Ծանոթագրություններ

Արտաքին հղումներ 
 Профиль на onsorange.nl
 Профиль на vrouwenvoetbalnederland.nl
 
 

Հոլանդացի ֆուտբոլիստներ
2019 ՖԻՖԱ-ի կանանց աշխարհի գավաթի խաղարկության մասնակիցներ